পাকিস্তানের হামলার জেরে বন্ধ করা হল ভারতের ২৪টি বিমানবন্দর

ওয়েব ডেস্ক: পেহেলগামে জঙ্গি হামলার ১৫ দিনের মাথায় ভারত পাকিস্তান এবং পাক অধিকৃত কাশ্মীরের নটি জঙ্গি ঘাঁটিতে চালায় হামলা। ভারতীয় সেনা, নৌবাহিনী, এবং বিমান বাহিনী এই তিন বাহিনীর যৌথ উদ্যোগে চলে এই অপারেশন। ‘ অপারেশন সিঁদুর ‘। ইতিমধ্যে প্রতিরক্ষা মন্ত্রকের দফতরের পক্ষ থেকে জানিয়ে দেওয়া হয়েছে, এই আক্রমণের জেরে ১০০ জন জঙ্গিকে নিহত করা গেছে।

প্রতিশোধের আগুনে ফুসছিল পাকিস্তান। থেমেছিল না তারা। ‘ অপারেশন সিঁদুর ‘ এর পরেই ভারতের একাধিক সেনা ছাউনিতে হামলার পরিকল্পনা করেছিল পাকিস্তান। কিন্তু সেই হামলা ফলপ্রসূত হয়নি। তার আগেই ভারতীয় সেনা পাকিস্তানের ‘ এয়ার ডিফেন্স রিডার সিস্টেম ‘ ভেঙে গুঁড়িয়ে দেয়।

কিন্তু তারপরও চুপ থাকেনি পাকিস্তান। বৃহস্পতিবার রাত নটার পর অ্যাকশন শুরু করে পাকিস্তান। সম্পূর্ণরূপে ব্ল্যাকআউট হয়ে যায় জম্মু-কাশ্মীর। আর এবার জানা যাচ্ছে, লুধিয়ানায় ‘ ব্ল্যাকআউট ‘বাসিন্দাদের আলো নিবিয়ে ঘরে থাকতে বলল প্রশাসন।

আর এবার সেই আবহে ভারতের পক্ষ থেকে বন্ধ করা হল দেশের ২৪টি বিমানবন্দর। তালিকায় রয়েছে অমৃতসর, চণ্ডীগড়, শ্রীনগর, লুধিয়ানা, ভুন্টার, কিষেণগড়, পটীয়লা, সিমলা, কাংড়া-গগ্গল, ভাতিণ্ডা, জয়সলমেঢ়, জোধপুর, বিকানেল, হলওয়ারা, পঠানকোট, জম্মু, লেহ্‌, মুন্দ্রা, জামনগর, হিরাসর, পোরবন্দর, কেশোড়, কান্দলা, ভূজ। যুদ্ধকালীন পরিস্থিতিতে বন্ধ করা হল ২৪ টি বিমানবন্দর।